CELEX: 62017TN0814
Language: lt
Date: 2017-12-14 00:00:00
Title: Byla T-814/17: 2017 m. gruodžio 14 d. pareikštas ieškinys byloje Lietuvos geležinkeliai / Komisija

12.2.2018   
            
            
               LT
            
            
               Europos Sąjungos oficialusis leidinys
            
            
               C 52/40
            
         2017 m. gruodžio 14 d. pareikštas ieškinys byloje Lietuvos geležinkeliai / Komisija
   
   (Byla T-814/17)
   (2018/C 052/53)
   Proceso kalba: anglų
   
      Šalys
   
   
      Ieškovė: Akcinė bendrovė „Lietuvos geležinkeliai“ (Vilnius, Lietuva), atstovaujama advokatų W. Deselaers, K. Apel, P. Kirst
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               visiškai arba iš dalies panaikinti 2017 m. spalio 2 d. Komisijos sprendimo (2017) 6544 final dėl procedūros pagal SESV 102 straipsnį byloje AT.39813 – Baltic Rail 1, 2, 3 ir 4 straipsnius ir (arba)
            
         
               —
            
            
               sumažinti 2017 m. spalio 2 d. Komisijos sprendimu (2017) 6544 final ieškovei skirtas baudas ir
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi penkiais pagrindais.
   
            
               1.
            
            
               Pirmasis ieškinio pagrindas, grindžiamas SESV 102 straipsnio pažeidimu, akivaizdžia teisės klaida taikant neteisingą teisinį kriterijų tariamam piktnaudžiavimui įvertinti. Ieškovės teigimu, galėjo būti piktnaudžiaujama tik tuo atveju, jeigu prieiga prie bėgių kelio būtų buvusi esminė arba būtina konkurentams siekiant konkuruoti žemesnės grandies rinkoje (o taip nėra).
            
         
            
               2.
            
            
               Antrasis ieškinio pagrindas, grindžiamas SESV 102 straipsnio pažeidimu bei akivaizdžiomis teisės ir vertinimo klaidomis. Ieškovė nurodo, kad net remiantis (neteisingu) Komisijos taikytu teisiniu kriterijumi, išardžius bėgių kelią, jungiantį Lietuvos Šiaurės Vakaruose esančius Mažeikius ir Latvijos sieną (toliau – bėgių kelias), kaip neesminį infrastruktūros objektą, šio atvejo teisinėmis ir faktinėmis aplinkybėmis nebuvo piktnaudžiauta dominuojančia padėtimi.
            
         
            
               3.
            
            
               Trečiasis ieškinio pagrindas, grindžiamas SESV 296 straipsnio ir Reglamento Nr. 1/2003 2 straipsnio pažeidimu, nes, ieškovės teigimu, nėra pakankamai įrodymų ir nenurodyti motyvai.
            
         
            
               4.
            
            
               Ketvirtasis ieškinio pagrindas, grindžiamas Reglamento Nr. 1/2003 23 straipsnio 3 dalies pažeidimu bei akivaizdžiomis teisės ir vertinimo klaidomis nustatant baudos dydį.
            
         
            
               5.
            
            
               Penktasis ieškinio pagrindas, grindžiamas Reglamento Nr. 1/2003 7 straipsnio pažeidimu bei akivaizdžiomis teisės ir vertinimo klaidomis faktiškai nustatant neproporcingą taisomąją priemonę (atstatyti bėgių kelią).